EN NETFLIX-SERIE
Colin! Hvor er alle henne?
Hallo!
Hallo! Jeg skal have ly for natten!
Jeg er købmand. Jeg kan betale.
Hallo!
Hallo! Jeg skal have ly for…
Kira!
-Spar mig! -Ikke i dag.
Vis nåde…
Tag ham! Lad mig være.
Jeg beder dig!
Yennefer.
4.000 døde temeriske soldater, 5.000 døde kaedwenere
og mindst 20.000 af deres.
Du finder hende ikke i dine visioner.
Hun er væk.
Yennefer.
Yennefer…
Yennefer!
Jeg har set dette.
Bliv på hesten.
Hvor er hun?
-Og hvem er du for hende? -Er hun i live?
Vi vandt. På grund af hende.
Hun vandt os tid, indtil hæren nåede frem.
Var det prisen værd?
Yennefer.
-Fortæl mig nu, hvem hun er. -Det er lige meget.
Hun er væk nu.
Slip mig.
Slip mig!
Jeg sover også elendigt.
Du sover slet ikke.
Det giver færre mareridt.
Bortset fra det om stentrolden.
Lidt for venlig.
Svært billede at glemme.
Hvad med dine?
Den Sorte Ridder har mig på sin hest…
Cintra brænder.
Jeg kan ikke stoppe det.
Du slap væk.
Jeg var heldig.
Jeg skal forstå nogle ting.
Du krævede Overraskelsens Lov og fik mig. Hvorfor?
Det var betaling for en gæld. Jeg reddede din fars liv.
-Fra hvad? -Din bedstemor.
Hun ønskede ikke, at din mor blev gift
med en fremmed.
Din far vidste ikke, hvad han gav væk.
Så…
Jeg er din skæbne.
-Hvad det så betyder. -Du er mere end det, Cirilla.
-Jeg savner mit hjem. -Cintra er for farligt nu.
Hvad så med Skellige? Jeg ville være i sikkerhed der.
Hvis du vil. Men du bliver gift væk til den nærmeste greve af Dårligånde.
Som vil gøre krav på din trone.
Men maden er god.
-Hurtigt! -Herovre!
Triss! Bliv ved os!
Bliv ved os!
Triss!
Hun var stabil. Jeg forstår det ikke.
[Taler oldsprog.]
Vi mister hende.
[Taler oldsprog.]
-Hvad er der? -Der er intet spor efter Yennefer.
Hun er tabt for altid.
-Og min niece? -Fringilla var ved fronten.
Hun koordinerede Nilfgårds angreb med fangen.
Hun har opgivet alle regler for Kaos.
Så er hun også tabt.
Familieskandalen kan vente. Vi skal have oplysninger fra fangen.
Kongerne lugter blod. De vil jage Nilfgård sydpå.
Måske bør vi, hvis du synes, vi skal være krigere og ikke rådgivere.
Du var der ikke, Artorius. Vi vandt kun med nød og næppe.
Vi ved ikke, om Nilfgård har reserver. Om de samler sig eller planlægger noget.
Fangen. Hvad ved vi?
Vores spioner ved ikke meget. Kun at han organiserede Cintras fald.
Han følger ikke generalernes ordrer, kun kejserens.
Ingen har kunnet knuse ham.
Han vil give os alt, vi skal bruge. Hvis jeg kan få noget tid med ham.
Vi har regler.
Hun bad ikke om din tilladelse.
Hun er vågen.
Velkommen tilbage. Jeg vidste ikke, om du ville klare det.
Fuck.
Hvad præcis er Kaer Morhen?
Witcherne tager derhen om vinteren.
Vi genvinder vores kræfter. Reparerer rustning og laver eliksirer.
Det er mit hjem.
-Hvorfor har jeg aldrig hørt om det? -Vi kan lide det sådan.
Hvorfor?
Der var et angreb. For længe siden, da jeg var dreng.
Det udslettede os næsten.
Så nu holder vi lav profil.
Jeg klædte mig ud som dreng, så jeg kunne spille terninger.
Vi må vist begge holde lav profil.
Blev I angrebet, fordi I er anderledes?
Helt sikkert. Vi kan ikke se fremtiden, som du kan.
Tilbage på slagmarken…
Du så mig og kvinden, før det skete.
Altså, det var mere som en drøm.
Tåget. Det var mærkeligt.
Rolig.
-Hvordan gjorde du det? -Det hedder axii.
Det er et beroligende tegn.
-Magi. Som en druide? -Ikke rigtigt.
Vi skal videre.
Guderne være lovet.
Er der en kro?
Kom så, Skalle.
-Hvad er der? -Der er ingen vagter.
-Måske gemmer de sig… -Stille.
Heller ingen gøende hunde.
Stedet her sover aldrig.
-Hvad så nu? -Jeg har en gammel ven i nærheden.
Bliv på Skalle.
Geralt!
Nivellen.
Hvad fanden laver du her, din gamle horesøn?
-Er det din ven? -Ja.
-Men han har ændret sig. -Jeg ser lidt anderledes ud siden sidst.
Jeg kan sige det samme om dig.
Læg kniven, og kom ind i varmen, Witcher. Jeg vil fortælle dig alt.
Et ildsted til mine gæster. Og du, min kære…
Ciri.
Ciri, hvad siger du til et varmt bad til at varme dine frosne knogler?
-Det ville jeg gerne. -Vi bliver kun, til stormen holder op.
Storslået. Bad!
-Du kan bade inde ved siden af. -Det behøver jeg ikke.
Det behøver du absolut, min ven.
-Du stinker af gammel hest. -En del af min charme.
Du har altid været en hesterøv.
Døre!
Er der gået 13 vintre, siden vi sidst så hinanden?
Jeg vil ikke miskende gæstfriheden, men jeg må vide, at hun er i sikkerhed.
Du ser mine tænder og tror, jeg ville bide halsen?
Det er hun.
Jeg er stadig mig. Eller…
Lys!
Ikke et dårligt trick. Vil du fortælle, hvad der skete?
Den historie vil kræve vin.
-Og dig selv? -Den historie kræver en vinkælder.
Tumpen kastede ét blik på stedet og løb så hurtigt,
at hans fødder ikke rørte jorden. Banditter var hårdere i vores dage.
Mange tak for dette.
Mit gamle tøj var parat til at løbe væk alene.
Naturligvis.
Du ser smuk ud.
Stegt krondyr med salvietrøfler og masser af sød vin!
Og til dig, kun det allerbedste:
Witcher-vagtel.
-Den var god. -Jeg laver sjov.
En bjergfasan til min ven!
-Det er godt, ikke? -Virkelig godt.
-Har han fortalt, hvordan vi mødtes? -Nej. Han er ikke så snakkesalig.
-Nej. -Jeg vil gerne høre det.
Min yndlingshistorie.
Denne hvidhårede gnavpot blev hyret af det værste uhyre af dem alle,
min far, til at rydde vores skov for en rede af wyverns.
-Jeg har set dem i bøger. -Rædsomme væsner.
Kan du se den unge hvalp dér? Det var mig.
Og jeg ville bevise mit værd for min far ved at dræbe en først.
Men i stedet faldt jeg ned i bæstets hule.
Fyren her trækker mig op ved kraven
og dræber en wyvern, der bider efter mine ædle dele.
Hvad tror du så, han gør?
Hvad?
Skælder han mig ud for at være en tåbe? Nej.
Han giver mig wyvernhovedet
og fortæller min far, at jeg slog den ihjel.
-Jeg blev betalt for at rydde skoven. -Sludder! Han er faktisk blød om hjertet.
Jeg kan ikke lyve for dig, unge Ciri.
Det var første og sidste gang,
jeg så min far være stolt af mig.
Efter det blev Geralt og jeg en slags venner over mange somre.
Hvis vi ikke lyver, så fortæl om forbandelsen.
-Foran pigen? -Hun er mere hårdfør, end du tror.
Jeg var et tåbeligt ungt fjols.
Fik nogle skidte venner.
Jeg plyndrede den Løvehovedede Edderkops tempel. Jeg var høj af svampe.
Ingen svampe i verden kan gøre nogen så dum.
Bare det var sandt.
Da skaden var sket,
forbandede en præstinde mig til at leve sådan her.
For evigt.
Alene.
Alle forbandelser kan hæves. Hvad sagde hun?
Hun skreg noget om kærlighed og blod.
Jeg husker det ikke.
Oprigtigt talt…
Jeg har prøvet at gøre en ende på det.
Mere end én gang.
Men jeg kom altid tilbage.
Præstinden lader mig ikke slippe så let.
Landsbyen blev forladt.
Hvad skete der?
Efter slaget ved Sodden er der farligt her i området.
Sultne soldater, desertører…
Det er ikke grund nok til, at en hel landsby bliver forladt.
Jo, når den Vilde Jagt rider over horisonten.
Jeg så dem selv. I sidste uge.
De red på deres skeletheste hen over den sydlige himmel.
Et varsel om undergang.
Mörhoggs genfærd? Min bedstefar så dem, før Cintra faldt.
Hendes bedstefar var en fyldebøtte.
Han så mange ting.
Jeg siger bare, at Nord og Syd er i krig,
monstre strejfer rundt, når de burde sove, pesten fejer hen over landet…
Måske er det verdens ende.
Jeg har gennemlevet mørkets tidsalder og tre gange verdens ende.
-Det er rent hestelort. -Noget har ændret sig, Geralt.
Verden handler efter sin egen sære vilje.
Langt uden for konger og mænds rækkevidde.
Nivellen, har du en kat?
-Den stakkel er fanget på loftet. -Det har jeg. Hun har det fint.
Vereena, hedder hun.
Jeg er meget glad for hendes selskab, selv om hun er sky.
-Ikke glad for fremmede. -Var du ikke forbandet til at leve alene?
Sagde du ikke, at katte er bange for witchere?
Hvad med et skuespil?
Hvad om vi ser efter, at ejendommen er sikker?
Gå bare, Geralt. Vi klarer os.
Et kærkomment syn.
Er du min inkvisitor eller min bøddel?
Lad os se, hvad natten bringer.
Gør, som du vil.
Det gør ingen forskel.
Den Hvide Flamme vil rense os alle.
Jeg skal vide, hvad Nilfgård vil opnå.
Gør modstand, eller bøj dig. Det gør ingen forskel.
Det ligger ikke til min natur at være grusom.
Men du har taget nogen fra mig.
En, jeg holder meget af.
Så nu tager jeg din viden,
dine erindringer, selve din eksistens,
og efterlader dig kold og hjælpeløs i dit eget sinds evige mørke.
Jeg ved det.
Jeg ved, du gerne vil skrige.
Men det er for tidligt. Jeg er slet ikke begyndt endnu.
Hvis evolutionen har efterladt nogen plovfure i din hjerne,
vil jeg pløje den dybere.
Og så vil du vide, hvad et skrig kan være!
Er det det bedste, du kan trylle frem?
Slaget må have taget hårdt på dig.
Ulig dig spilder jeg ikke Kaos på ubetydeligt pjat.
At brænde jeres halve hær af er ikke ligefrem ubetydeligt.
Synd, du er lænket i dimeritium bag fjendens linjer.
Ellers kunne du trylle et vildsvin frem.
-Du er på flugt. Vi vandt. -Et slag. Krigen er lige begyndt.
Den besejredes refræn. Hvor trist.
Sodden var blot en regndråbe før stormen.
-Se på dig. Hvorfor gør du det? -Jeg er loyal over for mit kongerige.
Nej, din dyrebare leder efter noget. Du er et middel til at finde det.
Jeg ikke forestille mig, at… Hed han Emhyr?
Jeg undskylder ydmygt, den mægtige Hvide Flamme selv…
At han vil være glad for at se dig vende hjem med halen mellem benene.
Jeg vil ikke skifte side.
-Broderskabet forhandler ikke. -De tager dig ikke tilbage.
Du brød deres love og anvendte ildmagi.
På Tissaias ønske. Jeg bliver hyldet for at redde dem.
De er nok meget forstående. Det er alle ledere.
Du vil tilbyde mig som offer.
Et blodigt mea culpa for at ødelægge Nilfgårds store angreb.
Tryl dog noget god mad frem til mig, før vi når til Lortegård.
-Er det sådan, du underholder sig selv? -For at bevare forstanden, ja.
Det er et berømt værk,
jeg første gang så som ung, da jeg studerede i Oxenfurt.
Det fortæller historien om en fortabt ung elverkriger
og et menneske, hun forelsker sig i.
Hvad hedder det?
De Ældstes Fald.
Elverkriger, menneske-troldmand
Forudbestemt af had til at dræbe
Men de fandt kærligheden og stak af
Mod deres fællers vilje
Hvor er det smukt.
Et lyksaligt ægteskab indgik de to
En baby var på vej
Til døde forældre et barn blev født
Den skæbnesvangre vinterdag
Hun gør altid det modsatte af, hvad der kan beskytte hende.
Snakkesalig, når hun skal være stille.
Stædig og gnaven, når jeg vil tale med hende.
Du er vist i godt selskab.
Du minder mig om en gammel ven.
Mousesack.
Til tider virker det ikke ægte.
At han er væk.
Og jeg ville ønske, jeg kunne rejse tilbage i tiden og redde ham.
-Redde alle. -Må jeg tage med?
Jeg har et par ting, jeg selv vil ændre.
Hvordan føles det?
At være alene på grund af den, du er.
Den æder dig op levende. Ensomheden.
Har du prøvet at kurere dig selv?
Jeg har prøvet at vinde mange kys fra ungmøer
i håb om, at eventyrene havde et gran af sandhed.
Måske har du ikke fundet den rigtige.
Mousesack fortalte om en pindsvinemand, der blev kureret af kærlighed.
Heldig fyr. Han var sikkert værdig.
Du har set min skulpturhave.
Alle mine tjenere er begravet der.
Jeg dræbte dem den dag, jeg forvandlede mig.
Jeg vidste ikke, hvad jeg var og kendte ikke min egen styrke.
Jeg fortjener min skæbne.
Kom.
Jeg keder dig. Og du må være træt.
Så er vi her.
Det var en fornøjelse.
De folk, du dræbte…
Du gjorde det ikke med vilje.
Til tider tror jeg, at jeg stadig er et menneske.
Men for det meste ved jeg, hvad jeg virkelig er.
Jeg så hele mit hjem brænde ned ved en andens hånd.
Min familie var fanget derinde.
Du virker ikke som et monster.
Det sætter jeg pris på, min kære.
Monstre er mere end blot et skræmmende udseende og kløer og tænder.
Monstre fødes af gerninger.
Utilgivelige gerninger.
Godnat.
Godnat, Nivellen.
Udsøgt mjød fra den sjældne korathiske ørkenhonning.
-Lad os lege en drikkeleg. -Sådan skal det være! Hvilken slags?
Vi kaster dolke.
Hvis man ikke rammer din kære faders hoved,
skal man drikke og fortælle en sandhed.
Forbered dig på at tabe.
Dig først.
Lad os begynde med det åbenlyse.
Fortæl mig nu, ved alt der er helligt,
hvordan du har fået ansvaret for en ung pige?
Jeg gav hendes bedstemor et løfte, før hun døde.
Hvad er din plan?
Holde hende i live.
Er det alt?
Jeg kan beskytte hende mod mænd og monstre.
Og du sagde det selv. Verden forandrer sig.
Måske førte Overraskelsens Lov os sammen af den grund.
Den lumske gamle traver.
Nu bliver det spændende.
Din tur.
Pletskud.
-Du er blevet en letvægter, gamle ven. -Det lader til det.
Du tilbringer et helt liv alene,
og så gør du krav på et barn for et gammelt løftes skyld.
Hvad har ændret dig?
Hvem.
Yennefer af Vengerberg.
Og hvor er denne smukkeste af alle ungmøer,
der kunne varme witcherens iskolde hjerte?
Hun er død.
Det gør mig ondt, min dreng.
Hvor længe siden?
Et par dage.
Hvordan er du ikke knust?
Måske er jeg?
-Din hest er lam. -Hvis jeg sidder af, spiser mine mænd den.
Heste, ludere og magikere. Nyttige, indtil vi ikke længere er det.
Tror du, de tilgiver dit nederlag, hvis du bringer mig som offer?
Mit hoved vil rulle lige før dit eget.
Norden har vundet.
Kom tilbage. Jeg siger, du frelste mig. Du kan vinde tilgivelse.
Tilgivelse for hvad præcist?
Tror du, vi tog nordpå som erobrere? Vi kom som befriere.
-I Aretuza kunne du stadig tænke selv. -Vi havde intet valg.
Broderskabet sendte os ud for at tjene deres egne ønsker.
Forgyldte brikker til at styre kongeriger.
Vi var ikke tvunget til noget.
Skulle jeg været flygtet ligesom dig? Undveget pligten, spildt mine talenter?
Hvis Tissaia havde beskyttet mig…
Du kunne have tænkt selv i stedet for at krybe for andre.
-Tjenstvillig. Nem at såre. -Du er blind, Yennefer.
-Andet? Jeg har intet at skjule. -Måske ikke for mig.
Men har du fortalt pigen sandheden?
At witchere anskaffer børn og fodrer dem med magiske urter.
De få overlevende bliver selv witchere.
Alle menneskelige følelser bliver trænet ud af dem.
De bliver gjort til uhyrer for at dræbe andre uhyrer.
-Det sker ikke for hende. -Men det skete for dig.
Hun er med dig nu på godt og ondt.
Hvordan har hun det med det?
Her har vi en mand, der er bange for, at han har mistet grebet.
Her har vi en mand, der undrer sig over, hvorfor hans gamle ven snyder.
Der fik du mig!
Magiske knive.
Men hvorfor?
Jeg har set dig pisse i bukserne i en wyvern-hule.
Jeg ved, hvem du er. Hvad skjuler du?
Tid til at tømme slangen og springe i silkelagenerne.
Få noget søvn, din gamle gnavpot.
Vi ses i morgen.
Det er okay, Vereena.
Vi gør dig ikke ondt.
Vi er her kun i nat.
Så får du dit hus tilbage.
Hvem er du?
Vereena. En ven af Nivellen.
Du havde et mareridt. Jeg kom for at se til dig.
Kunne du lide kjolen, jeg lagde til dig?
Var det dig?
Ja.
Tak.
Nivellen sagde, du var en kat.
Hvad er du?
Jeg er anderledes. Jeg er ikke dig.
Men jeg er ligesom dig.
Hvordan gjorde du det?
Jeg har aldrig mødt nogen, der var alene i hjertet som dig.
Anderledes.
Ikke en af mange.
Hvorfor rejser du med den mand? Jeg ved, hvad han er.
Han dræber ting.
Monstre, ja.
Dræber dem.
Er du et monster?
Er du et monster, fordi du er anderledes?
Monstre gør slemme ting.
Mennesker gør slemme ting mod alle.
Nivellen
skjulte dig for witcheren.
Han elsker dig.
Det skal være vores hemmelighed.
Indtil du tager væk.
Den flyver.
-Geralt. -Skalle er ved porten.
Hvis andre end mig kommer ud, så rid for livet.
-Hvad sker der? -Der er en bruxa i huset.
En hvad? Hvad gør du?
-Hvad sker der, Geralt? -Af sted.
Nu!
Vereena?
Han gjorde mig fortræd.
Cirilla. Hun er bruxaen. Løb tilbage til Skalle.
Løb ikke.
Jeg kan ikke styre mig, hvis du løber.
Han tager fejl.
Jeg vil ikke gøre dig fortræd.
Geralt!
Cirilla.
-Vent! -Kom væk fra det.
Jeg flår hendes hals ud,
hvis du ikke lader os være!
Jeg er ked af det.
Jeg er virkelig ked af det.
Min.
Eller ingens.
Jeg elsker dig.
Elsker dig.
Nej!
Han kommer også efter dig.
Hvorfor, Geralt?
Det er forkert.
Det er helt forkert!
Forbandelsen er hævet.
Du er fri nu.
Fri?
Kalder du dette
fri?
Jeg fandt hende i skoven.
Såret. Udhungret.
Hun var ikke bange for mig.
Og da hun kom sig…
…valgte hun at blive.
Hun var ligeglad med,
hvordan jeg så ud.
Og for at stille hendes sult, lader jeg hende tage næring fra mig.
-Men… -Hun kunne ikke styre sig?
Hun var et uhyre.
Nej.
Det er ikke sandt.
Det gør ingen forskel.
Hun elskede dig.
Kærlighed og blod.
De er begge magtfulde.
Lærde og troldmænd har spekuleret over det i årevis.
-Og de er kun nået frem til… -…sand kærlighed.
At miste
sand kærlighed.
Det er, hvad det er.
Jeg ignorerede bevidst det, hun gjorde mod landsbyboerne,
fordi hun var ligeglad med, at jeg blev forbandet for år tilbage.
Ikke for at ødelægge templet.
For at voldtage præstinden.
Ciri…
Bliv her. Forlad mig ikke.
Jeg beder dig.
Brug dit sværd.
Afslut det.
For mig.
Du er dødelig nu.
Gør det selv.
Når jeg siger "løb",
så løber du.
Når jeg siger "gem dig",
så gemmer du dig.
-Når jeg siger "løb hen til Skalle"… -Jeg ved det.
Jeg tror, der er noget galt med mig.
Hvor jeg end kommer, dør folk.
Nogle gange…
…føler jeg, at jeg kunne
brænde hele verden ned.
Ikke med vilje.
Men…
Jeg føler mig så bange.
Hele tiden.
Frygt er en sygdom.
Hvis du ikke får den behandlet, kan den fortære dig.
-Hvordan behandler man den? -Ved at møde den.
Det er ikke let at møde sin frygt.
Men jeg er her for dig.
Jeg tillader ikke, at der sker dig noget.
Ja, okay.
Så er det nok! Rejs jer op!
Tag med, hvad I skal bruge. Vi skal nå Cintra før daggry.
Se på dem. Du leder dem til en frelse, der ikke findes.
Hvornår vender de sig imod dig?
Bueskytter!
Slip mig fri. Du ved, jeg er stærkere. Jeg kan redde os.
Jeg kan ikke se dem!
-Hvor er de? -Jeg kan ikke se dem!
TIL MINDE OM PETER PANTON
Tekster af: Andreas Kjeldsen